หาจังหวะเก็บ 12 หุ้นเด็ด SET วันนี้รีบาวด์
นักวิเคราะห์มองดัชนีหุ้นไทยมีโอกาสรีบาวด์หลังผ่านการปรับฐานช่วงสัปดาห์ที่ผ่านมา ขณะที่ตลาดเชื่อเฟดยังไม่ขึ้นดอกเบี้ยในระยะใกล้นี้ การลงทุนเน้นทยอยขายทำกำไรช่วงที่ดัชนีปรับตัวขึ้น
5 ก.ย. 2559

ข่าวหุ้นธุรกิจออนไลน์รายงาน เช้านี้ ณ เวลา 9.20 น. ค่าเงินบาทอยู่ที่ 34.59 บาทต่อเหรียญ ขณะที่ตลาดหุ้นเอเชียปรับตัวขึ้น โดยได้แรงหนุนจากตลาดหุ้นนิวยอร์กที่ปิดบวกเมื่อวันศุกร์ เนื่องจากนักลงทุนคาดการณ์ว่าธนาคารกลางสหรัฐ (เฟด) จะยังไม่ปรับขึ้นอัตราดอกเบี้ยในการประชุมนโยบายการเงินในเดือนก.ย. หลังสหรัฐเปิดเผยข้อมูลจ้างงานนอกภาคเกษตรที่น่าผิดหวัง
นักวิเคราะห์มองดัชนีหุ้นไทยมีโอกาสรีบาวด์หลังผ่านการปรับฐานช่วงสัปดาห์ที่ผ่านมา ขณะที่ตลาดเชื่อเฟดยังไม่ขึ้นดอกเบี้ยในระยะใกล้นี้ การลงทุนเน้นทยอยขายทำกำไรช่วงที่ดัชนีปรับตัวขึ้น หุ้นเด่นเลือก IRPC-BJC-AOT-KBANK-CPN-SCB-BDMS-PTT-THAI-ฺBA-EPG และ TPBI
 
บล.ธนชาต ระบุในบทวิเคราะห์ (5 ก.ย.) ว่า SET มีโอกาส Technical Rebound หลังปิด Gap ทางเทคนิคที่ 1,520 จุด เมื่อปลายสัปดาห์ก่อน ประกอบกับตลาดหุ้นโลกฟื้นตัวดีจาก 1) ตัวเลขการจ้างงานนอกภาคเกษตรเดือน ส.ค. เพิ่มขึ้น 151,000 ตำแหน่ง ต่ำกว่าคาด ลดโอกาสขึ้นดอกเบี้ย Fed 2) ราคาน้ำมัน Brent +3.0% จากคาดการณ์รัสเซีย และ OPEC ใกล้ได้ข้อตกลงในการคุมปริมาณการผลิตน้ำมัน หนุนหุ้นกลุ่มพลังงาน อย่างไรก็ตาม ถ้าพิจารณาจาก Bond Yield 10 ปีสหรัฐฯ ปรับสูงขึ้นมาที่ 1.6% สะท้อนโอกาสที่ Fed จะขึ้นดอกเบี้ยภายในสิ้นปีนี้อยู่ดี ทำให้การ Rebound จะเป็นไปอย่าง “จำกัด” ที่ 1,535-1,540 จุด
พอร์ตหลักยังเน้น “จำกัด” พอร์ตต่อ และ “Selective” ใน 1) IRPC – Upgrade โรงกลั่นหนุนกำไรไตรมาส 3/59 พร้อมกับค่าการกลั่นเริ่มฟื้นตัวยืนเหนือ US$6/bbl ด้วยปันผล 5.4-6.8% มอง Downside จำกัด และ 2) BJC – ออกหุ้นกู้ 5.4 หมื่นล้านที่ดอกเบี้ย 2.98% และดอกเบี้ย Refinance เงินกู้เดิมที่คาดว่าจะต่ำกว่าสมมติฐานที่ 4% เป็น Upside Risk ต่อประมาณการกำไรปีหน้า ขณะที่กำไรไตรมาส 3/59 จะรับรู้กำไรจาก BIGC เต็มไตรมาสจะเป็น Catalyst ระยะสั้นต่อราคาหุ้น
 
บล.ฟิลลิป (ประเทศไทย) ระบุในบทวิเคราะห์ (5 ก.ย.) ว่า SET วันนี้มีโอกาสรีบาวด์ระยะสั้น จากตัวเลขภาคเกษตรของสหรัฐออกมาแย่ ทำให้แนวโน้มการเฟดขึ้นดอกเบี้ยลดลง ขณะที่มองกรอบดัชนีที่ 1,500-1,530 จุด กลยุทธ์การลงทุน : หากรีบาวด์เน้นทยอยขายทำกำไรออกมา หุ้นท่องเที่ยวฟื้นตัวแนะนำถือ AOT
 
บล.กรุงศรี ระบุในบทวิเคราะห์ (5 ก.ย.) เชื่อว่า SET จะรีบาวด์หลังปรับฐานและปิด Gap ที่ 1,520 จุด และปัจจัยพื้นฐาน (ด้านเศรษฐกิจ การเมืองและกำไรของบริษัทจดทะเบียน) ไม่เปลี่ยนแปลงตามคาด และวันนี้ยังได้ปัจจัยหนุนจาก Fund Flow ต่างชาติที่ยังไหลเข้าตลาดหุ้นภูมิภาคหลังตัวเลขจ้างงานนอกภาคการเกษตรเดือนส.ค. ของสหรัฐฯต่ำกว่าคาด อีกทั้งยังเป็นข้อมูลชุดสุดท้ายก่อนการประชุม FOMC 20-21 ก.ย. นี้ด้วย ดังนั้นจึงมีโอกาสน้อยมากที่เฟดจะปรับขึ้นดอกเบี้ยระยะสั้นนี้ แต่เป็นไปตามที่ตลาดคาดไว้ก่อนหน้านี้
สำหรับวันนี้หุ้นขนาดใหญ่จะปรับขึ้นนำตลาดอย่าง KBANK, KTB, PTT และ BDMS (ปล. สัปดาห์จะมีหุ้นขนาดใหญ่และแบงก์ขึ้น XD หลายบริษัท)
กลยุทธ์การลงทุนวันนี้ : Selective BUY/เน้นการเล่นรอบสั้น
หุ้นเก็งกำไรระยะสั้น : KBANK, CPN, SCB, BDMS, PTT, THAI (พร้อมรีบาวด์หลังปรับลงลึกเมื่อวันศุกร์ที่ผ่านมา)
 
บล.เคจีไอ (ประเทศไทย) ระบุในบทวิเคราะห์ (5 ก.ย.) ว่า SET วันนี้มีโอกาสรีบาวด์ โดยต้องตามตัวเลขสหรัฐฯ เนื่องจาก Fed fund probability ของ ก.ย. ลดลงเพียง 3% สู่ 21% หลังตัวเลขจ้างงานออกมา ด้านราคาน้ำมันฟื้นตัว หลังลดกำลังการผลิต ส่วนสัปดาห์นี้จะมีประชุม ECB จะคงมาตรการกระตุ้นที่ระดับเดิม สำหรับหุ้นกลุ่มที่คาดได้ Sentiment เชิงบวก และกำลังเข้าสู่ช่วง High season อย่างพลาสติก (EPG, TPBI) และ กลุ่มสายการบิน (THAI, BA)